b'\n_START_ARTICLE_\nA\xc5\xa1 ir Katerina\n_START_SECTION_\nTurinys\n_START_PARAGRAPH_\nItalas verslininkas Enriko gyvena apsuptas nepatenkint\xc5\xb3 moter\xc5\xb3: \xc5\xbemonos Marisos, meilu\xc5\xbe\xc4\x97s sekretor\xc4\x97s Klaudijos ir nam\xc5\xb3 \xc5\xa1eiminink\xc4\x97s Terezos. Nuvyk\xc4\x99s \xc4\xaf Amerik\xc4\x85, jis i\xc5\xa1 draugo su\xc5\xbeino apie naujos kartos robot\xc4\x85, vadinama Katerina, kuri atlieka bet kokius darbus namuose. Enriko u\xc5\xbesisako tok\xc4\xaf robot\xc4\x85, ta\xc4\x8diau gr\xc4\xaf\xc5\xbedamas supainioja dovanas \xc5\xbemonai ir meilu\xc5\xbeei, ir \xc5\xa1ios abi j\xc4\xaf palieka._NEWLINE_Lik\xc4\x99s namuose vienas su Katerina, prad\xc5\xbeioje Enriko negali atsid\xc5\xbeiaugti \xe2\x80\x93 robotas prisiri\xc5\xa1a ir vykdo bet kokias jo u\xc5\xbegaidas, - ta\xc4\x8diau netrukus pad\xc4\x97tis pradeda komplikuotis, kai ma\xc5\xa1inos prierai\xc5\xa1umas tampa pernelyg \xc4\xafkyrus. Katerina tampa pana\xc5\xa1i \xc4\xaf tikr\xc4\x85 moter\xc4\xaf: kelia pavydo scenas, \xc5\xbei\xc5\xabri televizori\xc5\xb3, nenori tvarkyti nam\xc5\xb3 ir nuolatos reikalauja Enriko d\xc4\x97mesio. Kuomet jis parsiveda namo Elizabet\xc4\x85, buvusi\xc4\x85 \xc5\xbemonos darbuotoj\xc4\x85, Katerinos pavydas pasiekia naujas auk\xc5\xa1tumas. Robotas pasik\xc4\x97sina \xc4\xaf \xc5\xa1eiminink\xc4\x85, i\xc5\xa1g\xc4\x85sdinta Elizabeta pab\xc4\x97ga, ta\xc4\x8diau pakviesti technikai nesugeba rasti Katerinos defekto ir \xc5\xa1i galiausiai vis tik lieka Enriko namuose...'